hu en hu hu hu hu hu hu hu hu hu hu hu fr fr en hu hu en hu hu hu en hu hu de hu hu hu hu hu hu hu hu hu hu hu hu en en en en hu es hu it hu it hu it hu pt hu pt hu pt hu pt hu hu en en hu en
20 százalékos árnövekedést kell érvényesíteniük a fuvarozóknak – NAVIGÁTORVILÁG
A Várszegi – az alagút végén c. könyv
A veszélyes áruk szállításának szabályozástörténete
ETML – az Egységes Európai Vasúti Üzemirányítási Réteg
The estimated reading time is 2 minutes
20 százalékos árnövekedést kell érvényesíteniük a fuvarozóknak
Soha nem látott kihívás elé állította a magyar fuvarozói szektort, amikor március közepén megszűnt az „ársapka”. A helyzet egyik percről a másikra változott meg, sokakat sokként ért. Az új szabályok ugyanis nem védik meg a magyar fuvarozókat, hiszen ők mostantól csak piaci áron tankolhatnak. Ahhoz, hogy az ágazat szereplői talpon maradjanak, elengedhetetlen az áremelés, de ehhez az is szükséges, hogy egységesen lépjenek fel.
Miután márciusban a kormány rendeletben módosította az üzemanyag-vásárlás szabályait, hatalmas sokk érte a magyar fuvarozói és megbízói szektort. A jogszabály értelmében kitiltották a 7,5 tonna feletti járművek nagy részét a benzinkutak sima kútoszlopairól, illetve a 3,5 tonna feletti külföldi járműveket, azzal, hogy azokat csak nagynyomású kútoszlopon lehet megtankolni, továbbá csak piaci áron, tehát nem ársapkával, 480 forintért.
„Egyik pillanatról a másikra változott meg a helyzet, amikor megtörtént a bejelentés, hogy teherautók nem tankolhatnak üzemanyag-ársapkával a kutakon. A költségek minden fuvarozónál emelkedtek, így nem marad más megoldás, azokat a lehető leghamarabb be kell építeni az árakba, és ezt tanácsoljuk a többi fuvarozócég számára is” – mondta Happ Olivér, a Happ Kft. tulajdonosa, aki szerint most kiemelten fontos, hogy egységesen lépjenek fel a piacon.
Az infláció és az orosz–ukrán háború együttesen hat az árakra
Ha a hazai fuvarozói vállalkozások talpon akarnak maradni, akkor máról holnapra mintegy 20 százalékos árnövekedést kell érvényesíteniük.
„20 százalékos áremelést kezdeményeztünk az ügyfeleinknél, mert ez az üzemanyagár-emelkedés az összköltségünkben éppen 20 százalékos növekedést jelentett. Szerencsére az a visszajelzés a piacról, hogy az ügyfelek ezt elfogadják, hiszen mindenki látja, hallja a hírekben, hogy mi a helyzet. Az infláció és az orosz–ukrán háború együttesen eredményezte ezt” – tette hozzá az ügyvezető, aki elmondta, most is járnak Ukrajnába, napi 15–20 kamionnal, de csak Munkácsra, így a háborús övezetet elkerülik.
Nem látni még, hogy hol a vége a drágulásnak
A legfrissebb hírek szerint az MNB hétszázalékos inflációval számol: rövid távon a háború, középtávon az infláció jelenti a nagyobb kockázatot, így az árstabilitást kell előtérbe helyezni. A legnehezebb, hogy nem is látni a drágulás végét, a szakemberek szerint nem állt még meg az áremelkedés.
„Nálunk ez egy mesterségesen generált árstop volt, de ha megnézzük az árakat a környező országokban, akkor még magasabb üzemanyagárakat tapasztalunk. Ezért is volt itthon üzemanyaghiány, mert a tranzitforgalom is nálunk tankolt, és ennek most mi vagyunk a kárvallottjai. Sajnos a tendencia azt mutatja, hogy az árak nem lesznek alacsonyabbak, sőt, a háború még változtathat ezen, és még akár tovább is emelkedhetnek, de az olajár esésére nem lehet számítani. Megoldás lehet – és ezt sok vevőnknél bevezettük – az üzemanyagár-klauzula. Ez azt jelenti, hogy megállapítunk egy fuvardíjat, függetlenül az üzemagyagártól, és egy heti üzemanyagár-töltő modell segítségével minden héten korrigáljuk az üzemanyagár mozgásával a megállapított fuvardíjat. Ezt mindenkinek ajánljuk a gazdaságban, mert kétoldalú védelmet nyújt” – tette hozzá Happ Olivér, aki azt is elmondta, hogy még mindig vannak üzemanyagellátási problémák. Olyan benzinkút is akad, ahol időszakos hiány van, de ez már csak egy–két napos csúszást eredményez.
Previous articleHúsz százalék árbevétel-növekedés, több száz milliós beruházások
Next articleTöbbletteherből pluszszolgáltatás – interjú Kocsis Kata Rékával, a Waberer’s International projektmenedzserével
Felértékelődik azok szerepe, akik biztonságot és megbízhatóságot nyújtanak a megrendelőiknek…
Összhangban egymással – beszélgetőtársunk Gazsó Nikolett, az AIRMAX Cargo Budapest…
Pharma Transport 2022: krízishelyzetek kezelése logisztikai oldalról
Új intermodális megoldások az ukrán mezőgazdasági termékek exportjára
Alstom: fenntartható és digitális mobilitási megoldások
A K&H ismét díjazta a Trans-Sped munkáját
Kihívásokkal teli idők a logisztikai ágazatban
Ha Ön ember, hagyja üresen ezt a mezőt:
© Copyright 2022. All rights reserved.